Մարթայի գիծը

**«Մարթայի գիծը»** (), 2014 թվականի ռուսական չորս մասից բաղկացած դրամատիկական հեռուստատեսային գեղարվեստական ֆիլմ, որի ռեժիսորն է Օլեգ Գազեն։

Պրեմիերան կայացել է 2014 թվականի հունվարի 29-30-ը «Առաջին ալիքով»։

## Սյուժե
Իրադարձությունները տեղի են ունենում ժամանակակից Սանկտ Պետերբուրգում՝ միահյուսվելով ֆիլմի հերոսների հիշողություններին Հայրենական մեծ պատերազմի տարիներին շրջափակված Լենինգրադում իրենց կյանքի մասին:

Մեր օրերը Նևայի երկայնքով զբոսանավի էքսկուրսավար Օլգա Նիկոլաևան փորձում է հաղթահարել ծանր ամուսնալուծության հետևանքները: Իրավիճակը բարդանում է դստեր՝ Նատաշայի դժվար պատանեկության և Սանկտ Պետերբուրգի մեկ այլ բնակարան տեղափոխության պատճառով։  Անտեսված բնակարանում վերանորոգում սկսելով՝ պատռված պաստառի տակ գտնվող պատին նրանք պատահաբար գտնում են Յուրա անունով տղայի նամակը Մարթա անունով աղջկան, որը թվագրված է շրջափակման 1942 թվականի նոյեմբերով։  Անցյալից մի գրություն, որը պատին թողել էր սովամահ եղած Յուրան, այն գտնողներին կչ էր անում. «Մայրիկը մահացավ գիշերը։ Մարթան եկավ, հաց բերեց։ Եվ ես նրան վռնդեցի... Գտեք Մարթային և ասեք, որ ես սիրում եմ նրան»: Յուրայի խոսքերը հուզում են մորը և դստերը մինչև հոգու խորքը, և նրանք որոշում են ամեն գնով գտնել Մարթային, որն այդ ժամանակ ապրում էր Յուրայի կողմից նշված հասցեում՝ Վասիլևսկի կղզու 7-րդ գծի 42 շենքի 14-րդ բնակարանում, որը նա անվանել է «Մարթայի գիծ»: 

Կյանքի շատ դժվար պայմաններում և առօրյա իրարանցման մեջ Օլգան հանդիպում է ամուսնացած գործարար Մաքսիմ Սուրովցևի հետ, որը նույնպես պահպանել է հավատը հրաշքի, ազնվության և սիրո ուժի նկատմամբ: Մաքսիմը ցանկություն է հայտնում օգնել իրեն դուր եկած Օլգային՝ փնտրել Մարթային և Յուրային, որոնք անկեղծորեն սիրել են միմյանց երիտասարդության տարիներին և բաժանվել են պատերազմով և շրջափակմամբ:

Նատաշան չի կարողանում հաշտվել ծնողների ամուսնալուծության հետ, չի ընդունում ոչ հոր նոր կնոջը, ոչ էլ մոր ընկերոջը։  Մարթայի որոնմանը մասնակցելը, ինչպես նաև երկար զրույցները հոր նոր հարևանի՝ Մարիա Միխայլովնայի հետ և նրա պատմությունները Լենինգրադի սարսափելի ռազմական շրջափակման ժամանակ իր մանկության մասին, օգնում են ապստամբ դեռահաս աղջկան հաղթահարել իր զգացմունքները, հասկանալ ինքն իրեն և հարաբերություններ հաստատել մոր հետ: 

Օլգան և Մաքսիմը, համատեղ որոնումներով զբաղվելով, կապ են հաստատում Մարթա անունը կրող և մինչ օրս Սանկտ Պետերբուրգում ապրող շրջափակման մեջ եղած կանանց զարմանալի ճակատագրերի հետ, ճանաչում իրենց և գտնում իրենց գոյության իրական իմաստը՝ իրենց սերը…

## Դերերում

## Գեղարվեստական առանձնահատկություններ և քննադատություն
Ըստ Սերգեյ Եֆիմովի («Կոմսոմոլսկայա պրավդա»), մինի-սերիալը նկարահանվել է «շատ ճիշտ և ակադեմիական»: Միջին տարիքի Օլգան ամուսնալուծությունից հետո փորձում է նոր կյանք սկսել. նրա դուստրը՝ Նատաշան, չի կարող ընդունել ծնողների բաժանումը. գործարար Մաքսիմը հոգնել է փող աշխատելուց և իր կնոջ հետ ապրելուց. Մարյա Միխայլովնան հանդես է գալիս որպես դաստիարակ ապստամբ Նատաշայի համար և անձնավորում է Լենինգրադի շրջափակման միջով անցած մարդկանց սերունդը։  Քննադատը նշում է սյուժեի արհեստական կառուցվածքը, ինչպես նաև երիտասարդ դերասանների թատերական ասմունքը: Ֆիլմի տպավորությունը լուսավորում է միայն «հին գվարդիայի»՝ Վասիլի Լանովոյի և Ալիսա Ֆրեյնդլիխի խաղը։ 

Ալիսա Ֆրեյնդլիխը, որը կատարել է ֆիլմի գլխավոր դերերից մեկը, ինքը շրջափակման ժամանակ երեխա է եղել և 1942-1943 թվականները համարում է իր կյանքի ամենասարսափելի էջերը։ 

Միլիցիայի պաշտոնաթող փոխգնդապետ Գեորգի Պետրովիչ Գալանչիկի դերը «Մարթայի գիծը» մինի-սերիալում վերջինն է եղել դերասան Միխայիլ Սվետինի համար։

## Ծանոթագրություններ

## Արտաքին հղումներ
* Фильм «Линия Марты» (Россия, 2014 год, 4 серии). Информация о фильме, трейлер, кадры из фильма, фотографии со съёмок, пресса.  Официальный сайт кинокомпании «Щука» (Москва) // shuka-film.ru. Дата обращения: 15 июня 2021.

Կատեգորիա:Ռուսական դրամա ֆիլմեր
Կատեգորիա:Ռուսական հեռուստասերիալներ
Կատեգորիա:Ռուսական պատմական ֆիլմեր
Կատեգորիա:Ռուսական ֆիլմեր
Կատեգորիա:Ֆիլմեր Հայրենական մեծ պատերազմի մասին